Public procurement notice: Contract Notice
Published: 2023-10-18
Buyer: Syddansk Erhvervsskole Odense-Vejle
Country: DK
Contract type: Services
Procedure: Open procedure
CPV classification: 71000000 | 71240000 | 71250000 | 71310000 | 71311000: Civil engineering consultancy services
Submission deadline: 2023-11-15
Award criteria: The most economic tender
EU fund: ESF

Technical requirements: Opgaven omfatter bygherrerådgivning i forbindelse med planlægning og opførelse af nybyggeri på skolens adresse på Munkebjergvej 130, 5230 Odense M. Byggeriet skal indrettes til erhvervsuddannelse primært rettet mod industriuddannelserne, og forventes at rumme ca. 11.000 m2.
Opgaven omfatter bygherrerådgivning igennem alle projektfaser og med henblik på at udbygge erhvervsskolen på Munkebjergvej 130 i Odense. Byggeriet skal udføres i totalentreprise.
Bygherrerådgiveren skal varetage Ordregivers overordnede funktion over for de øvrige involverede parter igennem hele processen, og sikre, at involverede parter i byggeriet opfylder deres kontraktlige forpligtelser. Bygherrerådgiver skal sikre at der udøves rettidig omhu i forbindelse med beslutninger og dispositioner, samt sikre den fornødne og rettidige koordinering med involverede myndigheder.
Bygherrerådgiveren skal i alle byggeriets faser bistå Ordregiver proaktivt med rådgivning og således supplere bygherres projektorganisation med kompetencer vedrørende eksempelvis økonomi og budgetstyring, tidsstyring, risikostyring, processtyring, kvalitet, projektledelse, IKT i byggeriet, bæredygtighed, Commissioning, teknik, udbud af totalentreprisekontrakt mv.
•	Bistand ved gennemførelse af totalentrepriseudbud (ABT18) på baggrund af byggeprogram/delvist dispositionsforslag
•	Bistand til Ordregiver i projekterings- og udførelsesfaserne, herunder opfølgning og bygherretilsyn
På et foreløbigt grundlag er der estimeret en samlet byggeudgift på 220 mio. kr. ekskl. moms, som indeholder alle udgifter til byggeriet. Den økonomiske ramme omfatter projektets totale udgifter, herunder de samlede entrepriseudgifter, bygherreleverancer, honorar til rådgivning, udlæg, afgifter og gebyrer mv. Byggeriet er omfattet af budgetvejledningens bestemmelser og skal godkendes ved et aktstykke i Folketingets Finansudvalg.
Udbuddet vedrørende bygherrerådgivning gennemføres således betinget af de i anførte betingelser, herunder bl.a., at Folketingets Finansudvalg godkender uddannelsesbyggeriet ved aktstykke.
Den økonomiske og finansielle formåen vurderes på baggrund af oplysninger om den økonomiske aktørs nettoårsomsætning, egenkapital og soliditetsgrad for de seneste tre års disponible regnskabsår.
Hvis tilbudsgiver er et konsortium og/eller baserer sin økonomiske og finansielle kapacitet på støttevirksomheder, skal mindstekravene opfyldes af konsortiet som helhed henholdsvis af tilbudsgiver og støttevirksomhederne i fællesskab.
Tilbudsgiver skal bekræfte opfyldelsen af mindstekravene til økonomisk og finansiel kapacitet i ESPD’et.
Hvis tilbudsgivers seneste årsrapport er afsluttet senere end 6 måneder før prækvalifikationsfristens udløb, skal tilbudsgiver ved verifikationen af oplysningerne i ESPD’et,, fremvise en erklæring fra tilbudsgivers revisor om, at der ikke er sket væsentlige ændringer i tilbudsgivers økonomiske situation i den mellemliggende periode.
-	Tilbudsgiver skal i hvert af de seneste 3 afsluttede regnskabsår, hvor der foreligger årsrapport, have en samlet årlig nettoomsætning på minimum 4 mio. kr.
-	Tilbudsgiver skal i hvert af de seneste 3 afsluttede regnskabsår, hvor der foreligger årsrapport, have en egenkapital på minimum 2 mio. kr.
-	Tilbudsgiver skal i hvert af de seneste 3 afsluttede regnskabsår, hvor der foreligger årsrapport, have en soliditetsgrad på minimum 15 %